La Liga 2009/2010.
La Liga 2009/10. je bila 79. sezona nogometnog nacionalnog prvenstva Španije. Sezona je počela 29. augusta 2009. a završila 16. maja 2010. U sezoni je učestvovalo 20 ekipa. Nakon završenog prvenstva Barcelona je 20. put u svojoj historiji osvojila prvenstvo. Posljednje tri ekipe: Real Valladolid, Tenerife i Xerez su na kraju sezone ispali iz lige. U cjelokupnoj sezoni je ukupno odigrano 380 utakmica te postignut 1.031 gol što je iznosilo 2.71 datih golova po utakmici. Najefikasnija ekipa lige je bio Real Madrid. Lionel Messi, nogometaš Barcelone je bio najbolji strijelac lige sa 34 postignuta gola.